CELEX: 52015PC0407
Language: el
Date: 2015-08-26
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για τη θέση που θα πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής για τις δημόσιες συμβάσεις σχετικά με την προσχώρηση της Ουκρανίας στη συμφωνία για τις δημόσιες συμβάσεις

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 26.8.2015
            COM(2015) 407 final
            2015/0181(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τη θέση που θα πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής για τις δημόσιες συμβάσεις σχετικά με την προσχώρηση της Ουκρανίας στη συμφωνία για τις δημόσιες συμβάσεις
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               Στις 13 Δεκεμβρίου 2012, η Ουκρανία υπέβαλε αίτηση προσχώρησης στη συμφωνία του ΠΟΕ για τις δημόσιες συμβάσεις (εφεξής «ΣΔΣ»). Υπέβαλε αναθεωρημένες προσφορές κάλυψης στις 7 Μαρτίου 2014, στις 28 Οκτωβρίου 2014, στις 27 Απριλίου 2015, στις 27 Μαΐου 2015 και στις 29 Ιουνίου 2015.
            
            
               Η Επιτροπή, εξ ονόματος της Ένωσης, διαπραγματεύτηκε σειρά υποχρεώσεων που ανέλαβε η Ουκρανία για το άνοιγμα της αγοράς, τόσο σε διμερή μορφή όσο και στο πλαίσιο της επιτροπής του ΠΟΕ για τις δημόσιες συμβάσεις («επιτροπή ΣΔΣ»).
            
            
               Η Ουκρανία υπέβαλε στη συνέχεια τελική προσφορά στην επιτροπή ΣΔΣ. Κατωτέρω παρατίθενται περίληψη της τελικής προσφοράς της Ουκρανίας και η αξιολόγησή της από την Επιτροπή.
            
            
               Η απόφαση επιτρέπει στην Επιτροπή να εκφράσει τη γνώμη της σχετικά με την προσχώρηση της Ουκρανίας στο πλαίσιο της επιτροπής ΣΔΣ. 
            
            
               •Συνοχή με τις υφιστάμενες διατάξεις στον τομέα πολιτικής
            
            
               
                  Αυτή είναι η τυπική διαδικασία που ακολουθείται, όταν η Επιτροπή πρέπει να εκφράζει τη γνώμη της Ένωσης σχετικά με την προσχώρηση τρίτης χώρας στο πλαίσιο της επιτροπής της ΣΔΣ.
               
            
            
               •Συνοχή με άλλες πολιτικές της Ένωσης
            
            
               Άνευ αντικειμένου.
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νoμική βάση
            
            
               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει ότι, όταν πρέπει να ληφθεί απόφαση που παράγει έννομο αποτέλεσμα σε όργανο που έχει συσταθεί με διεθνή συμφωνία, το Συμβούλιο, μετά από πρόταση της Επιτροπής, πρέπει να εκδώσει απόφαση για τον καθορισμό της θέσης που θα πρέπει να ληφθεί εξ ονόματος της Ένωσης. Η απόφαση της επιτροπής της ΣΔΣ στην οποία θα καθοριστούν οι όροι προσχώρησης της Ουκρανίας εμπίπτει στο άρθρο 218 παράγραφος 9 της ΣΛΕΕ, δεδομένου ότι η απόφαση λαμβάνεται από όργανο το οποίο έχει συσταθεί με διεθνή συμφωνία, και θα παραγάγει έννομα αποτελέσματα.
            
            
               •Επικουρικότητα (για μη αποκλειστική αρμοδιότητα) 
            
            
               Η ΕΕ έχει αποκλειστική αρμοδιότητα σε θέματα που έχουν σχέση με το εμπόριο. Η συντονισμένη δράση στο επίπεδο της Ένωσης μπορεί να διασφαλίσει το βέλτιστο μοχλευτικό αποτέλεσμα έναντι τρίτων χωρών.
            
            
               •Αναλογικότητα
            
            
               Άνευ αντικειμένου.
            
            
               •Επιλογή του μέσου
            
         
         
            
               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει ότι, όταν πρέπει να ληφθεί απόφαση που παράγει έννομο αποτέλεσμα σε όργανο που έχει συσταθεί με διεθνή συμφωνία, το Συμβούλιο, μετά από πρόταση της Επιτροπής, πρέπει να εκδώσει απόφαση για τον καθορισμό της θέσης που θα πρέπει να ληφθεί εξ ονόματος της Ένωσης.
            
            
               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΔΙΑΒΟΥΛΕΥΣΕΙΣ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΗ ΕΠΙΠΤΩΣΕΩΝ
            
            
               •Εκ των υστέρων αξιολογήσεις/έλεγχοι καταλληλότητας της υφιστάμενης νομοθεσίας
            
            
               Άνευ αντικειμένου.
            
            
               •Διαβουλεύσεις με τα ενδιαφερόμενα μέρη
            
            
               Άνευ αντικειμένου.
            
            
                •Συγκέντρωση και χρησιμοποίηση των εκτιμήσεων εμπειρογνωμόνων
            
            
               Άνευ αντικειμένου.
            
            
               •Εκτίμηση επιπτώσεων
            
            
               Η προσχώρηση τρίτης χώρας σε διεθνή συμφωνία της οποίας η Ένωση είναι συμβαλλόμενο μέρος δεν απαιτεί εκτίμηση επιπτώσεων.
            
            
               •Καταλληλότητα του ρυθμιστικού πλαισίου και απλούστευση
            
            
               Άνευ αντικειμένου.
            
            
               •Θεμελιώδη δικαιώματα
            
            
               Άνευ αντικειμένου.
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               Όχι.
            
            
               5.ΑΛΛΑ ΣΤΟΙΧΕΙΑ
            
            
               •Σχέδιο εφαρμογής και ρυθμίσεις παρακολούθησης, αξιολόγησης και υποβολής εκθέσεων
            
            
               Άνευ αντικειμένου.
            
            
               •Επεξηγηματικά έγγραφα (για οδηγίες)
            
         
         
            
               Άνευ αντικειμένου.
            
            
               •Αναλυτική επεξήγηση των επιμέρους διατάξεων της πρότασης
            
            
               Τελική προσφορά της Ουκρανίας 
            
            
               Υποχρεώσεις ως προς την πρόσβαση στην αγορά (καλυπτόμενοι φορείς, αγαθά, υπηρεσίες και κατασκευαστικές υπηρεσίες)
            
            
               Κατώτατα όρια
            
            
               Τα κατώτατα όρια για τα διάφορα παραρτήματα που προσφέρονται από την Ουκρανία αντιστοιχούν στα συνήθη κατώτατα όρια που εφαρμόζονται από τα συμβαλλόμενα μέρη της ΣΔΣ. 
            
            
               Φορείς
            
            
               Στο παράρτημα 1 («φορείς της κεντρικής δημόσιας διοίκησης») η Ουκρανία προσφέρει πολύ μεγάλο αριθμό κεντρικών κρατικών φορέων σύμφωνα με μια προσέγγιση βάσει ορισμού. Περιλαμβάνει ενδεικτικό κατάλογο των εν λόγω φορέων. Δεν υπάρχουν σημειώσεις με εξαιρέσεις ή επιφυλάξεις.
            
            
               Στο παράρτημα 2 («φορείς τοπικής αυτοδιοίκησης»), η Ουκρανία παρέχει σημαντικό αριθμό φορέων τοπικής αυτοδιοίκησης μέσω ορισμού και επισυνάπτει ενδεικτικό κατάλογο των φορέων αυτών. Δεν υπάρχουν σημειώσεις με εξαιρέσεις ή επιφυλάξεις.
            
            
               Στο παράρτημα 3 («λοιποί φορείς»), η Ουκρανία παρέχει στα συμβαλλόμενα μέρη της ΣΔΣ πρόσβαση σε συμβάσεις που συνάπτονται από φορείς που δραστηριοποιούνται σε πολύ μεγάλο αριθμό υπηρεσιών κοινής ωφελείας, βάσει ορισμού και συνημμένο ενδεικτικό κατάλογο, όπως έχει ζητηθεί από την ΕΕ. 
            
            
               Έχει επισυνάψει σημείωμα που εμπνέεται από ένα σημείωμα της ΕΕ βάσει του παραρτήματος 3, το οποίο αποκλείει τις δημόσιες συμβάσεις από συνδεδεμένες επιχειρήσεις ή κοινοπραξίες.
            
            
               Αγαθά 
            
            
               Η Ουκρανία παρέχει βάσει του παραρτήματος 4 όλα τα αγαθά που προμηθεύεται από τους καλυπτόμενους φορείς. 
            
            
               Υπηρεσίες
            
            
               Η Ουκρανία παρέχει βάσει του παραρτήματος 5 όλες τις υπηρεσίες για τις οποίες συνάπτονται συμβάσεις από τους καλυπτόμενους φορείς με μικρό αριθμό εξαιρέσεων. Αυτές αφορούν υπηρεσίες διεθνών δικαστηρίων διαμεσολάβησης, διεθνούς εμπορικής διαιτησίας και επίλυσης των διαφορών που αφορούν το φορέα που προβαίνει στη σύναψη σύμβασης· υπηρεσίες χρηματοπιστωτικών ιδρυμάτων που συνδέονται με την αύξηση των πιστωτικών και χρηματοπιστωτικών μέσων για τα δεσμευμένα κεφάλαια από αναθέτοντα φορέα· υπηρεσίες έρευνας και ανάπτυξης, καθώς και οικονομικές και συναφείς υπηρεσίες που παρέχονται από την Εθνική Τράπεζα της Ουκρανίας. Οι εν λόγω εξαιρέσεις είναι περιορισμένες ως προς τον αριθμό και τη φύση τους.
            
            
               Κατασκευαστικές υπηρεσίες
            
            
               Η Ουκρανία παρέχει το σύνολο του κλάδου 51 της CPC Prov. βάσει του παραρτήματος 6. Δεν προσφέρει συμβάσεις παραχώρησης έργων.
            
            
               Γενικές σημειώσεις
            
            
               Στο παράρτημα 7 η Ουκρανία περιλαμβάνει δύο σημειώσεις. Οι εν λόγω σημειώσεις αφορούν συμβάσεις κατασκευαστικών υπηρεσιών που συνάπτονται από διπλωματικές και προξενικές αντιπροσωπείες στο εξωτερικό και συμβάσεις που σχετίζονται με χαρτί προστατευόμενο, τραπεζογραμμάτια, κέρματα και ευαίσθητα έγγραφα, και οι δύο από τις οποίες δεν καλύπτονται από την προσφορά της Ουκρανίας.
            
            
               Νομοθεσία της Ουκρανίας 
            
         
         
            
               Η νομοθεσία της Ουκρανίας στον τομέα των δημοσίων συμβάσεων δεν εισάγει διακρίσεις. Δεν υπάρχουν διατάξεις για την ευνοϊκότερη μεταχείριση των εγχώριων προμηθειών και προμηθευτών από εκείνη που παρέχεται στους ξένους προμηθευτές ή προμήθειες. Η νομοθεσία της Ουκρανίας για τις δημόσιες συμβάσεις φαίνεται να είναι ανοικτή, διαφανής και χωρίς διακρίσεις σύμφωνα με τις απαιτήσεις της ΣΔΣ.
            
            
               Αξιολόγηση της προσφοράς της Ουκρανίας από την Επιτροπή
            
            
               Η τελική προσφορά της Ουκρανίας προβλέπει την εκτεταμένη κάλυψη των κεντρικών, περιφερειακών και τοπικών αρχών και φορέων που δραστηριοποιούνται στον τομέα των υπηρεσιών κοινής ωφελείας, αγαθών, υπηρεσιών και κατασκευαστικών υπηρεσιών. Ως εκ τούτου, είναι ικανοποιητική και αποδεκτή. Η νομοθεσία της για τις δημόσιες συμβάσεις είναι συμβατή με τη ΣΔΣ.
            
            
               Λόγω του γεγονότος ότι η Ουκρανία παρέχει εξαντλητικό κατάλογο φορέων στο παράρτημα 1, η πρόσβαση αγαθών, υπηρεσιών, προμηθευτών και παρόχων υπηρεσιών από την Ουκρανία στην ΕΕ θα πρέπει να είναι εκείνη που αναφέρεται στο σημείο 2 του τμήματος 2 του παραρτήματος 1 της ΕΕ, ήτοι πρόσβαση στις δημόσιες συμβάσεις των φορέων της κεντρικής δημόσιας διοίκησης, όπως παρατίθενται στο παράρτημα 1.
            
            
               Σύσταση
            
            
               Η προσχώρηση της Ουκρανίας στη ΣΔΣ αναμένεται να συμβάλει πολύ θετικά στο περαιτέρω άνοιγμα των διεθνών αγορών δημοσίων συμβάσεων, με τη διεύρυνση του αριθμού των μερών της ΣΔΣ και με την ενθάρρυνση έτσι άλλων χωρών να προσχωρήσουν στη ΣΔΣ. Η Επιτροπή συνιστά την αποδοχή της τελικής προσφοράς της Ουκρανίας με τους προαναφερθέντες όρους.
            
            
               Ως εκ τούτου, προτείνεται να εξουσιοδοτηθεί η Επιτροπή να εκφράσει, στο πλαίσιο της επιτροπής για τις δημόσιες συμβάσεις, τη θέση της Ένωσης υπέρ της προσχώρησης της Ουκρανίας, που θα αντικατοπτρίζονται στην απόφαση της επιτροπής ΣΔΣ σχετικά με την προσχώρηση της Ουκρανίας.
            
            
            
               2015/0181 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               για τη θέση που θα πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής για τις δημόσιες συμβάσεις σχετικά με την προσχώρηση της Ουκρανίας στη συμφωνία για τις δημόσιες συμβάσεις
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Στις 13 Δεκεμβρίου 2012, η Ουκρανία υπέβαλε αίτηση προσχώρησης στη συμφωνία για τις δημόσιες συμβάσεις («η ΣΔΣ»).
            
            
               (2)Οι δεσμεύσεις της Ουκρανίας σχετικά με την κάλυψη καθορίζονται στην τελική προσφορά της,
            
            
               (3)Η τελική προσφορά της Ουκρανίας προβλέπει την εκτεταμένη κάλυψη των κεντρικών, περιφερειακών και τοπικών δημόσιων φορέων και αυτών που δραστηριοποιούνται στον τομέα των υπηρεσιών κοινής ωφελείας, αγαθών, υπηρεσιών και κατασκευαστικών υπηρεσιών. Ως εκ τούτου, η προσφορά είναι ικανοποιητική και αποδεκτή. Οι όροι προσχώρησης της Ουκρανίας, όπως παρατίθενται στο παράρτημα της παρούσας απόφασης, θα αντικατοπτρίζονται στην απόφαση της επιτροπής για τις δημόσιες συμβάσεις («η επιτροπή της ΣΔΣ») σχετικά με την προσχώρηση της Ουκρανίας.
            
            
               (4)Η προσχώρηση της Ουκρανίας στη ΣΔΣ αναμένεται να συμβάλει θετικά στο περαιτέρω άνοιγμα των διεθνών αγορών δημοσίων συμβάσεων.
            
         
         
            
               (5)Το άρθρο ΧΧΙΙ παράγραφος 2 της ΣΔΣ προβλέπει ότι κάθε μέλος του ΠΟΕ μπορεί να προσχωρήσει στην εν λόγω συμφωνία βάσει όρων οι οποίοι συμφωνούνται μεταξύ του εν λόγω μέλους και των συμβαλλομένων μερών και οι οποίοι καθορίζονται σε απόφαση της επιτροπής της ΣΔΣ.
            
            
               (6)Κατά συνέπεια, είναι αναγκαίο να καθοριστεί η θέση που θα πρέπει να ληφθεί εξ ονόματος της Ένωσης στην επιτροπή της ΣΔΣ σε σχέση με την προσχώρηση της Ουκρανίας,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Η θέση που θα πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής για τις δημόσιες συμβάσεις είναι να εγκριθεί η προσχώρηση της Ουκρανίας στη συμφωνία για τις δημόσιες συμβάσεις, με την επιφύλαξη ειδικών όρων προσχώρησης που καθορίζονται στο παράρτημα της παρούσας απόφασης.
            
            
               Άρθρο 2
            
            
               Η παρούσα απόφαση αρχίζει να ισχύει την ημέρα της έκδοσής της.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 26.8.2015
            COM(2015) 407 final
            ΠΑΡΑΡΤΗΜΑ
            της 
            πρότασης απόφασης του Συμβουλίου
            για τη θέση που θα πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής για τις δημόσιες συμβάσεις  σχετικά με την προσχώρηση της Ουκρανίας στη συμφωνία για τις δημόσιες συμβάσεις
            
               
         
         
            
               ΠΑΡΑΡΤΗΜΑ
            
            
               ΟΡΟΙ ΤΗΣ EE ΓΙΑ ΤΗΝ ΠΡΟΣΧΩΡΗΣΗ ΤΗΣ OYΚΡΑΝΙΑΣ ΣΤΗ ΣΔΣ
            
            
               Με την προσχώρηση της Ουκρανίας στη συμφωνία για τις δημόσιες συμβάσεις, το σημείο 2 του τμήματος 2 (οι κεντρικές κυβερνητικές αναθέτουσες αρχές των κρατών μελών της ΕΕ) του παραρτήματος 1 του προσαρτήματος Ι για την Ευρωπαϊκή Ένωση έχει ως εξής: 
            
            
               «2.  Για τα αγαθά, τις υπηρεσίες, τους προμηθευτές και τους παρόχους υπηρεσιών του Ισραήλ, του Μαυροβουνίου, της Δημοκρατίας της Μολδαβίας και της Ουκρανίας, συνάπτονται δημόσιες συμβάσεις από τις ακόλουθες κεντρικές κυβερνητικές αναθέτουσες αρχές.»